text: Purunge dansere går efter verdenstoppen
  29 februar 2016 kl. 07.41
  Selvom de kun er henholdsvis 10 og 11 år så er Josefine og Christoffer ikke i tvivl om, at de vil være verdens bedste til dans.
  -Jeg går efter at blive verdensmester og professionel, så jeg også kan tjene lidt på det. Sådan lyder det prompte fra 10-årige Christoffer Lundblad Jensen fra Haderslev, når TV SYD spørger til fremtidsplanerne.
  Den unge danser var her i weekenden til dansestævne i Aabenraa sammen med sin partner 11-årige Josefine Vogt Benkjer fra Dybbøl.
  De unge par fik bl.a. gode tips fra Anne og Hans Laxholm, der selv har hentet flere verdensmesterskabstitler.
  De to helt unge danskere har allerede fået en sølvmedalje til DM og nu går de så efter verdensmesterskabstitlen.
  -Men man skal træne rigtig meget helt fra bunden af, så får man det, at man bliver så dygtig og lige pludselig vinder man verdensmesterskabet, siger Christoffer Lundblad Jensen til TV SYD.
  Se hele historien med de to dansere her.
  